Rafael Viñoly

Rafael Viñoly (* 1944) je uruguajský architekt žijúci v Spojených štátoch.

Život 
Narodil sa v meste Montevideo v Uruguaji. Jeho otec, Román Viñoly Barreto, bol filmový a divadelný režisér a jeho matka, Maria Beceiro, pracovala ako učiteľka matematiky. Rafael vyrastal a študoval v Argentíne. Zdedil záujmy oboch svojich rodičov (umenie i matematiku) a rozhodol sa pre štúdium architektúry. Ešte pred nástupom na vysokú školu založil spolu so šiestimi spoločníkmi Estudio de Arqitectura. Spoločnosť zahájila svoju činnosť v roku 1964 a bola by sa stala jednou z najväčších architektonických štúdií v Južnej Amerike. Jeho raná práca pozmenila krajinu Argentíny. Popri práci pre štúdio Viñoly študoval architektúru. V roku 1968 na University of Buenos Aires získal diplom v odbore architektúry a v roku 1969 na School of Architecture and Urbanism magisterský titul. 

V roku 1978 sa Viñoly spolu s rodinou presťahoval do Spojených štátov. Skôr, než sa v roku 1979 definitívne usadil v New Yorku, pôsobil krátku dobu ako hosťujúci lektor na Harvard Graduate School of Design (Harvardova univerzita).

V roku 1983 založil firmu Rafael Viñoly Architects PC, kde sa stal jeho prvým veľkým projektom John Jay College of Criminal Justice (škola trestného práva Johna Jaya) v New Yorku, ktorý bol dokončený v roku 1988. Odvtedy sa firma rozrastala a v súčasnosti má pobočku v Los Angeles aj v Londýne.

Viñoly vypracoval množstvo kritikou uznávaných projektov na verejné i súkromné objekty. V roku 1989 vyhral medzinárodnú súťaž na návrh Tokyo International Forum, ktoré bolo dokončená v roku 1996. Veľa ľudí považuje túto budovu za najdôležitejšie kultúrny komplex v Japonsku. Návrh jeho firmy bol jedným z finalistov v súťaži World Trade Center a zabezpečil Viñolymu povesť architekta s veľkou predstavivosťou a profesionálnou precíznosťou. Návrh Kimmel Center for the Performing Arts, ktoré bolo otvorené v roku 2001, zožalo podobný úspech.

V priebehu svojej približne 40-ročnej kariéry pracoval Viñoly v Spojených štátoch, Latinskej Amerike, Európe, Ázii, Afrike a na Strednom východe. Jeho firma zaznamenala nevídaný rast najmä za posledných niekoľko rokov, naďalej sa rozširuje a zriaďuje nové kancelárie po celom svete, vrátane najnovších v Abú Zabí, Dubaji a Bahrajne.

Rafael Viñoly je členom Amerického inštitútu architektov, členom medzinárodného Kráľovského inštitútu britkých architektov, a členom komory architektov Japonska, rovnako ako Sociedad Central de Arquitectos.

Filozofia tvorby 

"Architektúra je dialóg so silami života. Ako hlavná forma sociálnej intervencie, jej základnou úlohou je zvýšenie verejnej sféry. V každom projekte som sa snažil maximalizovať príležitosť pre občianske investície s cieľom utvoriť kultové diela, ktoré spĺňajú potreby klienta. Pre mňa je architektúra najjedinečnejšou formu umeleckého snaženia.

Moja filozofia navrhovania má svoje korene vo vývoji architektonických myšlienok, ktoré sú silné, výrazné a dôležité pre náplň ako aj kontext. Tým sa zabezpečí, že každý projekt je skôr jedinečnou interpretáciou než len premysleným riešením, postaveným na konkrétnom architektonickom slovníku. Zameriavam sa na integráciu konštrukčných systémov, ktoré dopĺňajú návrh, zabezpečujú syntézu inžinierskej a architektonickej formy. 

Môj dlhodobý záväzok k tvorbe vynikajúcich projektov, ktorý som cvičil viac ako 45 rokov, je zreteľný najmä z úspechov našej firmy pri návrhoch mnohých občianskych budov, ktoré dokazujú našu schopnosť tvorivo integrovať do kontextu mestskej lokality a pracovať v rámci väčších územných plánov. Avšak, naša globálna práca zaberá takmer každú oblasť architektonickej typológie. Každý jeden z nás pracuje s rovnakou vášňou a záväzkom voči účelu. " 

Viñolyho práca sa vyznačuje stavebnou originalitou, ktorá presahuje tendencie módnych výstrelkov rôznych architektonických hnutí. Jeho projekty siahajú od veľkých medzinárodných až k dielam menších mierok.

Diela

Dokončené 

 Lehman College Physical Education Facility, Bronx, New York, 1994
 Tokyo International Forum, Tokio, Japonsko, 1996
 Bronx Housing Court, Bronx, New York, 1997
 Princeton University Stadium, Princeton, New Jersey, 1998
 Columbia University, Lamont-Doherty Earth Observatory, Palisades, New York, 2000
 The Kimmel Center for the Performing Arts, Philadelphia, Pensylvánia, 2001
 Van Andel Institute, Grand Rapids, Michigan, 2002
 Brown University, Watson Institute for International Studies, Providence, Rhode Island, 2002
 Pennsylvania State University, Information Sciences and Technology Building, State College, Pennsylvánia, 2003
 David L. Lawrence Convention Center, Pittsburgh, Pensylvánia, 2003
 Princetonská univerzita, Carl Icahn Laboratory, Lewis Sigler Institute for Integrative Genomics, Princeton, New Jersey, 2004
 University of Chicago Graduate School of Business, Chicago, Illinois, 2004
 Boston Convention and Exhibition Center, Boston, Massachusetts, 2004
 National Institutes of Health, John Edward Porter Neurosciences Research Center, Bethesda, Maryland, 2004
 Jazz at Lincoln Center, New York, 2004
 Duke University, Nasher Museum of Art, Durham, Severná Karolína, 2005
 Mahler 4 Office Tower, Amsterdam, Holandsko, 2005
 Howard Hughes Medical Institute, Janelia Farm Research Campus, Ashburn, Virgínia, 2006
 Wageningen University and Research Centre, Atlas Building, Wageningen, Holandsko, 2006
 Bard College, The Gabrielle H. Reem and Herbert J. Kayden Center for Science and Computation, Annandale-on-Hudson, New York, 2007
 Bronx County Hall of Justice, Bronx, New York, 2007
 University of California Los Angeles, California Nano Systems Institute, Los Angeles, Kalifornia, 2007
 Curve (divadlo), Leicester, Anglicko, 2008
 Fortabat Museum, Puerto Madero, Buenos Aires, 2008
 Edificio Acqua, Punta del Este, Uruguaj, 2008
 Helen Diller Family Cancer Research Building, University of California, San Francisco, Kalifornia, 2008
 University of Pennsylvania Health System, Perelman Center for Advanced Medicine Philadelphia, Philadelphia, Pensylvánia 2008
 Brooklyn Children's Museum, Brooklyn, New York, 2008 (rozšírenie)

Vo výstavbe 
 Colchester Visual Arts Facility, Colchester, Anglicko, 2009
 Nový terminál na Medzinárodnom letisku Carrasco, Montevideo, Uruguaj, 2009
 City College of New York School of Architecture, Urban Design, and Landscape Architecture, New York, 2009
 University of California San Francisco Institute for Regeneration Medicine Building, San Francisco, Kalifornia, 2010
 University of Oxford Mater Plan and Mathematics Institute, Oxford, Anglicko, 2010
 The Gateway, Al Raha Beach Development, Abú Zabí, Spojené Arabské Emiráty, 2010
 South Texas Research Facility, University of Texas Health Science Center at San Antonio, San Antonio, Texas, 2010
 20 Fenchurch Street, Londýn, Anglicko, 2011
 University of Chicago Medical Center New Hospital Pavilion, Chicago, Illinois, 2011
 University of Arizona Science Center, Tucson, Arizona, 2011
 121st Police Precinct Stationhouse, Staten Island, New York
 Cleveland Museum of Art, Cleveland, Ohio, 2012 (rozšírenie)
 Mina Zayed Waterfront Development, Abú Zabí, Spojené Arabské Emiráty, 2012
 Claremont McKenna College, Kravis Center, Claremont, Kalifornia
 The New Stanford Hospital, Stanford, Kalifornia, 2015
 Battersea Power Station, Londýn, Anglicko, 2020

Vyznamenania a ocenenia 
 Cena za návrh, Salvadori Center, 2007
 Medzinárodným členom Kráľovského inštitútu britkých architektov, 2006
 Národný finalista dizajnérskej ceny, Cooper-Hewitt National Design Museum, 2004
 Čestný doktorát na Univerzite v Marylande, 1997 
 Medaila cti, American Institute of Architects, New York City kapitoly, 1995 
 Národný akademik, National Academy, 1994

Iné projekty

Zdroj 
 
 Rafael Viñoly, Rafael Viñoly, ISBN 1-56898-373-5
 Hilary Lewis and Roman Viñoly, THINK NEW YORK A Ground Zero Diary ISBN 1-920744-74-6
 Rafael Viñoly, The Making of Public Space: 1997 John Dinkeloo Memorial Lecture ISBN 1-891197-00-2

Externé odkazy 
 Rafael Viñoly Architects PC 
 Biografia 

Narodenia v 1944
Uruguajskí architekti